Eton College
Eton College je koledž za dječake internatskog tipa u istoimenom gradiću Eton, nedaleko Windsora u Berkshiru, jedna od najprestižnijih i najvećih engleskih nezavisnih (privatnih) srednjih škola.

Kroz Eton je prošlo 19 britanskih premijera, nekoliko članova kraljevske porodice i velik dio britanskog establishmenta.

Historija i karakteristike 
Eton je osnovao engleski kralj Henry VI - 1440. / 1441. za 70 vrlo darovitih dječaka koji su dobili stipendije iz fonda koji je darovo sam kralj. 
Istovremeno, Henry je istovremeno osnovao i kraljevski koledž - Cambridge, na kom su školarci iz Etona nastavljali svoje daljnje obrazovanje, ta direktna povezanost danas se više ne prakticira.

I danas, kao i tokom cijele svoje školske historije, Eton izabire svake godine oko 14 kraljevih stipendista zvanih Collegers, tako da ih u svim godinama ima ukupno 70.
Izbor se temelji na rezultatima klacifikacionog ispita otvorenog za dječake od 12 do 14 godina starosti. Kraljevi stipendisti dobijaju stipendije u rasponu od 10 do 100 % i žive su u posebnom kvartu koledža.

Svi ostali učenici zovu se - Oppidans, danas ih ima više od 1.200, oni su smješteni u pansionima pod nadzorom koledža. U Oppidans tradicionalno dolaze dječaci iz najbogatijih i najuglednijih engleskih porodica, od kojih je puno 
aristokratskog porijekla.
Dječaci ulaze u Eton u dobi od oko 13 godina i nastavljaju svoje školovanje dok ne budu spremni za univerzitet odnosno do 18 godina (ako ne ponavljaju koju godinu).

Etonov internatski tip odgoja (koji i pored tog što je iznimno skup) - ipak ima karakteristike vojničko - spartanskog odgoja, u kojem se dječake rano razdvaja od majčinskih skuta, i baca ih u ralje realnog života (u kojem je čovjek čovjeku vuk) gdje se oni moraju izboriti (čak i tučnjavom) za svoj položaj u školskoj hijerahiji, opjevan je i oslikan u mnogim esejima i filmovima.

Kažnjavanje neprilagođenih ćebovanjem, ili slične grubosti - poticane od samih nastavnika, razvile su pravu zatvorenu sociologiju i patologiju. 
U koledžu se uvijek vodilo brige o sportu, a jedan od najbizarnijih je bio tradicionalni godišnji lov na ovna, koji se prakticirao 
sve do 1747. u kom su sudjelovali svi učenici, a završavao je klanjem ovna.

Eton su nekad u šali opisivali kao - vrtić za englesku gospodu ili dadilju za engleske državnike, pa je postao sinonim za elitizam i britanski establishment.

Školovanje na Etonu košta 14.000 £ godišnje, pa je ulaz neminovno rezerviran za bogate, jer onih siromašnijih koji dobiju priliku da uđu u Eton uz pomoć stipendija ima kao kap u moru u odnosu na ostale. 
Eton je bez sumnje dobra škola - velika većina njegovih učenika bez puno muka nakon tog završava univerzitet u Oxfordu ili Cambridgu. Ali suptilni kritičari tog sistema tvrde da to nije zbog znanja, 
već zbog društvenih veza koja se stječu u Etonu, one su ključ za kasniji društveni uspjeh i materijalno bogatstvo koji većina etonovaca doživi za svog života.

Odavno se rogobori protiv takvog načina obrazovanja, kritike su bile naročito jake buntovnih 1960-ih kad se čak tražilo da se ukine jer perpetuira klasno struktirirano društvo.

Izvori

Vanjske veze 

 Službene stranice koledža Eton 
 Eton College na portalu Encyclopædia Britannica 

Škole u Engleskoj‎
Obrazovanje u Ujedinjenom Kraljevstvu